מיסטר טריפיק

| --- | --- |

טרי סלואן ומייקל הולט כמיסטר טריפיק, כפי שהופיעו על עטיפת החוברת JSA #70 מאפריל 2005, אמנות מאת דייב גיבונס.
 סוג:  גיבור-על
 הוצאה לאור:  DC קומיקס
 הופעה ראשונה:  סלואן: Sensation Comics #1 (ינואר 1942) הולט: Spectre Vol.3 #54 (יוני 1997)
 יוצרים:  צ'ארלס רייזנשטיין, הרולד שארפ (סלואן) ג'ון אוסטרנדר, טום מנדרייק (הולט)
 גילום הדמות:  אקו קלום, "החץ" (הולט)
 מידע
 שם אמיתי:  טרנס "טרי" סלואן מייקל הולט
 כינויים:  האיש בעל אלף הכישרונות (סלואן) המלך הלבן, הרץ הלבן (הולט)
 סטטוס:  פעיל
 מקצוע:  גיבור-על
 כוחות:  ללא כוחות-על אתלט ברמה אולימפית, מומחה באמנויות לחימה, בעל זיכרון צילומי. חליפה ננוטכנולוגית בעלת יכולת תקשור וחישה מתקדמים, מחזיק בכדורי טי המשמשים ככלי נשק והקרנה הולוגרפית (הולט)
 חבר בקבוצה:  ליגת הצדק, חברת הצדק של אמריקה, הטריפיקס (הולט)
 חבר לשעבר בקבוצה:  חברת הצדק של אמריקה, יחידת אול-סטאר, חיל הפקחים השחורים (סלואן)
 דמויות קשורות
 משפחה:  סלואן: נד סלואן (אח), דברה סינקלייר (גיסה), ורוניקה סינקלייר (אחיינית) הולט: פולה הולט (אשה, מתה), ג'פרי הולט (אח, מת)
מיסטר טריפיק (באנגלית: Mister Terrific, "מר מדהים") הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. הדמות הופיעה לראשונה בהופעת אורח בחוברת Sensation Comics #1 מינואר 1942 ונוצרה על ידי הכותב צ'ארלס רייזנשטיין והמאייר הרולד שארפ.
גרסת תור הזהב של הדמות, טרנס "טרי" סלואן, היה מיליונר גאון אשר הזיכרון הצילומי וכישורי הלחימה והאתלטיקה שלו הפכו אותו לאיש אשכולות. אחרי שסיים את המכללה בגיל 13, הוא הפך לאיש עסקים מצליח שהרגיש שאף אתגר אינו גדול מספיק עבורו, ונסיונותיו לחפש אתגרים נוספים בשנות העשרים לחייו הובילו אותו לנטיות אובדניות. אולם, הוא חש סיפוק רק לאחר שהציל אשה שקפצה מגשר והצטרף לחברת הצדק של אמריקה תחת זהות סודית בשם "מיסטר טריפיק". בנוסף, הוא הקים את מועדון "פייר פליי" (תחרות הוגנת) שנועד למנוע התנהגות עבריינית בבני נוער. הוא היה חבר בחברת הצדק עד שועדת בית הנבחרים לפעילות אנטי-אמריקנית הורתה לחבריה לחשוף את זהויותיהם. מתוך צעד למנוע את חשיפת זהויותיהם ולהגן על בני משפחותיהם, הקבוצה בחרה להתפרק וסלואן פרש לגמלאות יחד עם חבריו. מאוחר יותר, הוא חזר לפעילות אך נרצח בידי אויבו ספיריט קינג, כשזה האחרון פלש לגופו של הפלאש ג'יי גאריק והסתנן לפגישה שנתית של חברת הצדק המאוחדת מחדש וליגת הצדק.
נטל הדמות עבר למייקל הולט, אדם מוכשר אף הוא, שמחזיק בחמש חגורות שחורות ובתארים ודוקטרינות במגוון תחומים, וכן זכה בקרב עשר אולימפי. לאחר שביקש להתאבד בעקבות אובדן אשתו ובנו שטרם נולד, הוא פגש בדמותו של הספקטר, שסיפר לו אודות טרי סלואן. הולט קיבל השראה מסיפור חייו של סלואן ונטל את הזהות הסודית "מיסטר טריפיק". הוא הצטרף לגלגול המחודש של חברת הצדק ושימש כיושב ראש הקבוצה. הוא המציא את כדורי הטי, מכשירים מיניאטוריים בעלי בינה מלאכותית הניתנים לשליטה מתחפושתו. כדורי הטי מסוגלים לרחף, ליצור הקרנות הולוגרפיות, להקרין קרני אור, לשחרר פרצי אנרגיה, להתחבר ללוויינים ומכשירי GPS וכן להסוות את הולט מפני כל אמצעי טכנולוגי. בתחילה, הוא השתמש בכדורי הטי לצורכי השגת מידע וריגול, אך בהמשך השתמש בהם ככלי נשק רב-עצמה. בשעה שהוא לבוש בתחפושתו, מרחפים סביבו כמעט תמיד שלושה כדורי טי. הולט שימש בתור הרץ הלבן ולאחר מכן המלך הלבן בארגון שחמט המחודש של אמנדה וולר, אך חזר לפעילות שוטפת בחברת הצדק.
מיסטר טריפיק מופיע בסדרת הטלוויזיה "החץ" בדמותו של קרטיס הולט, החל מעונתה הרביעית של הסדרה. מגלם אותו השחקן אקו קלום. בסדרה קרטיס הוא הומוסקסואל ואף נשוי לגבר בשם פול בחלק מהסדרה עד שהתגרשו. הוא מצטרף לקבוצה בעונה החמישית ולובש תחפושת הדומה לזו של מייקל הולט, באומרו שהחליפה היא מחווה לאלוף היאבקות החביב עליו, טרי סלואן, שמחזיק בשם הבמה "מיסטר טריפיק".